open-index/open-wikipedia-markdown huggingface dataset:
קלי פרסטון

**קלי פרסטון** (באנגלית: **Kelly Preston**; 13 באוקטובר 1962 – 12 ביולי 2020) הייתה שחקנית ודוגמנית אמריקאית, הייתה אשתו של השחקן ג'ון טרבולטה.

## ביוגרפיה
קלי פרסטון נולדה בשם **קלי קָמָלֵלֵהוּאָה סמית** (**Kelly Kamalelehua Smith**) בהונולולו שבהוואי. פירוש שמה האמצעי בפולינזית הוא "גן פרחי ברזילי". אמה, לינדה, הייתה מנהלת מרכז בריאות הנפש ואביה, שעבד בחברה חקלאית, טבע כאשר פרסטון הייתה בת שלוש. אמה נישאה בשנית לפיטר פלציס, מנהל כוח אדם, שאימץ אותה לאחר מכן. יש לה אח-למחצה בשם כריס.
בגיל חמש עברה עם הוריה לעיראק וכן התגוררה תקופה מסוימת באדלייד שבאוסטרליה. היא התגלתה על ידי צלם אופנה בגיל שש עשרה באוסטרליה והחלה להופיע במספר מודעות פרסום. לאחר שובה להוואי החלה לימודים במכינה בהונולולו ולמדה דרמה ותיאטרון באוניברסיטת דרום קליפורניה.

כאשר הייתה בת 17, היא נבחנה לתפקיד הראשי בסרט "הלגונה הכחולה" אך הפסידה לברוק שילדס. את תפקידה הראשון בטלוויזיה קיבלה ב-1980, בסדרת המשטרה "הוואי חמש-אפס", בעונה האחרונה שלה. בשנת 1982 שיחקה במספר פרקים באופרת הסבון "קפיטול" ברשת CBS.

בין תפקידיה הבולטים בקולנוע, שיחקה בסרטים "תאומים", "ג'רי מגווייר", "מצאת החמה עד צאת הנשמה" ו"הקדוש מכולם".

בשנת 2003 שיחקה בסרט "דיילת בעננים". באותה השנה שיחקה בסרט שובר הקופות "מה שבחורה רוצה". בשנת 2004 הופיעה בקליפ של השיר She Will Be Loved של להקת מארון 5. בשנת 2005 גילמה אמא גיבורת על בסרט הילדים "תיכון בהיי", ובשנת 2008 שיחקה בסרט "המעגל העשירי" המבוסס על ספר מאת ג'ודי פיקו. ב-2010 היא שיחקה את אמה של מיילי סיירוס בסרט הדרמה "השיר האחרון". בטלוויזיה היא שיחקה בין היתר בסדרות "ג'ואי", "מדיום" ו-"CSI סייבר".

בנוסף שימשה כדוברת של חברת מוצרי הטיפוח ניוטרוג'ינה.

## חיים אישיים
פרסטון הייתה נשואה לשחקן קווין גייג משנת 1985. השניים התגרשו לאחר שנתיים ב-1987. בנוסף, הייתה לה מערכת יחסים קצרה עם ג'ורג' קלוני. לאחר מכן הייתה מאורסת לצ'ארלי שין ב-1990, אך הקשר הסתיים לאחר שירה בה בזרוע בטעות.

את ג'ון טרבולטה הכירה בעת צילומים לסרט "המומחים" בשנת 1989. השניים נישאו בפריז בספטמבר 1991 בטקס שניהל כומר סיינטולוג (בני הזוג חברים בדת הסיינטולוגיה) ומכיוון שטקס נישואין כזה לא הוכר בארצות הברית, נישאו בשנית בפלורידה, שנה לאחר מכן. בשנת 1992 נולד בנם הבכור, ג'ט, שאובחן כאוטיסט ונפטר כתוצאה מהתקף אפילפטי בגיל 16, במהלך חופשת חג מולד משפחתית. בשנת 2000 נולדה בתם אלה בְּלוּ, ובנובמבר 2010 נולד בן נוסף, בנג'מין.

פרסטון נפטרה ב-12 ביולי 2020 לאחר מאבק של שנתיים במחלת סרטן השד, 11 שנים לאחר מות בנה, ג'ט.

## פילמוגרפיה

## קישורים חיצוניים

* 

* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:זוכי פרס פטל הזהב: שחקנים
קטגוריה:אמריקאיות שנפטרו מסרטן השד
קטגוריה:סיינטולוגים
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
קטגוריה:אמריקאיות שנפטרו ב-2020
קטגוריה:אמריקאים שנפטרו ב-2020
מפרץ ווד

**מפרץ ווד** (באנגלית: **Wood Bay**) הוא מפרץ גדול, התחום בכף ג'ונסון וקרחון הטייס מצפון, וכף וושינגטון מדרום, לאורך חופה של ארץ ויקטוריה, אנטארקטיקה.

## היסטוריה
גילה את המפרץ קפטן ג'יימס קלארק רוס, מן הצי המלכותי, שקרא לו על שם לויטננט ג'יימס פ. ל. ווד מן הספינה "ארבוס" (1826).

## קישורים חיצוניים
* מפרץ ווד באתר Geographic Names Information System .

ווד
יחסי אורוגוואי–יוון

**יחסי אורוגוואי–יוון** הם היחסים הדיפלומטיים הרשמיים שבין **[[יוון|הרפובליקה ההלנית]] **לבין '''הרפובליקה האוריינטלית של אורוגוואי'''. שתי המדינות כוננו יחסים דיפלומטיים בשנת 1928. יוון מיוצגת באורוגוואי באמצעות שגרירות שהיא מחזיקה במונטווידאו, בירת המדינה. אורוגוואי מיוצגת ביוון באמצעות שגרירות שהיא מחזיקה באתונה, בירת המדינה.

## הסכמים בילטרליים
* הסכם תרבותי (1957, כניסתו לתוקף - 1967).
* הסכם בנושא ביטחון חברתי (1994, כניסתו לתוקף - 1997).
* הסכם על ביטול הדדי של אשרות דיפלומטיות (1994, כניסתו לתוקף - 1997).

## קישורים חיצוניים

* Greek Ministry of Foreign Affairs about the relation with Uruguay
* Greek embassy in Montevideo (in Greek and Spanish only)
* Tsakos Foundation in Uruguay (contains the Honorary Consulate of Cyprus and is the official Greek Institute in Uruguay)
* Tsakos Industrias Navales SA

## הערות שוליים

קטגוריה:ערכים ללא קטגוריות פיזיות - יחסי חוץ
יבגני זנן

**יבגני זנן** (נולד ב-5 בפברואר 1998 בסנקט פטרבורג, שברוסיה) הוא שחמטאי ישראלי בדרגת רב-אמן.

נכון לספטמבר 2025, מדורג במקום ה-18 בישראל לפי מד כושר.

## ביוגרפיה

עלה לישראל בשנת 2010, התגורר בבאר שבע ולמד במקיף א' באר שבע. משחק בליגה הלאומית מאז שנת 2011: תחילה כחבר מועדון באר שבע, אחר כך כנציג את מועדון אליצור פתח תקווה, ומשנת 2016 כחבר מועדון ראשון לציון.

בשנת 2009 זכה באליפות אירופה עד גיל 12.

משנת 2020 מאמן בשחמט את נגה אורין וסייע לה לזכות פעמיים באליפות הארץ לנוער ובאליפות אירופה לגיל 18 בנות.

## הישגים בולטים
* 2009 - בגיל 11, חלק את המקום הראשון באליפות רוסיה עד גיל 12, לאחר שצבר 7 נקודות מ-9 אפשריות
* 2009 - זכה באליפות אירופה עד גיל 12, כנציג רוסיה, לאחר שצבר 7 נקודות מ-9 אפשריות
* 2010 - בגיל 12, צבר 4 נקודות מ-9 באליפות ישראל הכללית, שנערכה בחיפה, אפשריות וניצח את אלוף ישראל לשעבר, נתן בירנבוים
* 2011 - בגיל 13, זכה במקום הראשון באליפות ישראל עד גיל 14, שנערכה בפתח תקווה, לאחר שצבר 7.5 נקודות מ-9 אפשריות
* 2011 - השתתף במשחקי הליגה הלאומית בקבוצת מועדון באר שבע, וצבר 7.5 נקודות מ-11 אפשריות. סיים בתיקו עם אלוף ישראל באותה שנה, רב-אמן ויטלי גולוד
* 2016 - היה שותף לזכייתה של ישראל באליפות אירופה עד גיל 18 לקבוצות, שנערכה בסלובניה
* 2016 - בגיל 18, היה ממצטייני הליגה הלאומית, לארח שצבר 8 נקודות מ-10 אפשריות וניצח, בין היתר, את רבי האמנים אילן מנור ואליק גרשון, לשעבר אלוף ישראל
* 2017 - היה שותף מרכזי לזכייתו של מועדון השחמט ראשון לציון בגביע המדינה, לאחר שצבר 4.5 מ-5 נקודות וניצח, בין היתר, את רבי האמנים בוריס קנצלר ואלון גרינפלד, לשעבר אלוף ישראל
* 2017 - סיים במקום תשיעי בתחרות בסרביה, לאחר שצבר 6.5 מ-9 אפשריות, כולל ניצחון וארבע תוצאות תיקו מול רבי-אמנים.

## קבלת דרגות בינלאומיות
* 2009 - אמן פיד"ה
* 2017 - אמן בינלאומי
* 2020 - רב-אמן.

## מבחר תחרויות בהן השתתף
* אליפויות ישראל בשנים: 2014, 2016 ו-2018
* אליפות אירופה בשחמט 2015.

## קישורים חיצוניים

## הערות שוליים

קטגוריה:רבי-אמנים ישראלים
קטגוריה:עולים בשנות ה-2010
קטגוריה:אלופי אירופה עד גיל 12 בשחמט
קטגוריה:ישראלים ילידי רוסיה
קטגוריה:מאמני שחמט ישראלים
קטגוריה:חברי נבחרת הנוער של ישראל בשחמט
קטגוריה:בוגרי תיכון מקיף א' (באר שבע)
קטגוריה:ישראלים שנולדו ב-1998
קרחון אוויאייטור

**קרחון אוויאֵייטוֹר** (באנגלית: **Aviator Glacier**) הוא קרחון עמק גדול באזור חוף בורכגרווינק של ארץ ויקטוריה, שבאנטארקטיקה.

אורכו של הקרחון עולה על 96 קילומטרים; ורוחבו עולה על 8 קילומטרים.

הקרחון זורם לכיון דרום, לאורך צידו המערבי של רכס מאונטניר.

הקרחון נשפך אל מפרץ ליידי ניונס בין כף זיבאלד וכף הייס, שם הוא יוצר את **לשון קרחון אוויאייטור**.

## היסטוריה
### גילוי ומיפוי הקרחון

הקרחון צולם מן האוויר בידי קפטן ו. מ. הוקס מצי ארצות הברית, בטיסה ההיסטורית הראשונה מניו זילנד אל מצר מקמרדו ב-17 בדצמבר 1955.

ניסיון לסייר בקרחון במסוק ולהנחית עליו משלחת של משלחת הסקר הגאולוגי האנטארקטי של ניו זילנד נכשל, כשה"USS Glacier" ניזוק בלחץ קרח בדצמבר.

### מקור השם

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד, אשר הגיעה אל הקרחון בעונת המחקר (הקיץ האנטארקטי) 1958–1959, כמחווה לעבודתם המסוכנת של טייסים ושאר אנשי צוות תעופה במבצעי הסיור, המחקר והמדע באנטארקטיקה. "אווירייטור" משמעו באנגלית "טייס", כמחווה נוספת לעבודת הטייסים ניתן גם לקרחון פיילוט שמו - באנגלית פיילוט משמעו "טייס".

## לשון קרחון אוויאייטור
לשון קרחון אוויאייטור באנטארקטיקה היא שלוחה לכיוון הים מקרחון אוויאייטור אל תוך ים רוס, בין מפרץ ווד ומפרץ ליידי ניונס לאורך החוף של ארץ ויקטוריה.

לשון הקרח הצפה הזאת משתרעת אל תוך המים לאורך כ-25 קילומטרים. שמה ניתן לה בהמלצת הוועדה המייעצת לשמות אנטארקטיים (US-ACAN) ביחס לקרחון אוויאייטור.

## קישורים חיצוניים

* קרחון אוויאייטור באתר הסקר הגאולוגי של ארצות הברית
* קרחון אוויאייטור באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מקרחון אוויאיטור לאתרים סמוכים

## הערות שוליים

אוויאייטור
אוויאייטור
יחסי בחריין–צרפת

**יחסי בחריין–צרפת** (בערבית: **العلاقات البحرينية الفرنسية**, בצרפתית: **Relations entre Bahreïn et la France**) הם היחסים הדיפלומטיים הרשמיים בין **[[בחריין|ממלכת בחריין]]** ובין **[[צרפת|הרפובליקה הצרפתית]]**.

## יחסים מדיניים
בחריין מעוניינת ביחסים עם צרפת עקב יצירת קשריה החזקים עם המערב במסגרת הרצון שלה להציג את עצמה בתור ממלכה ליברלית ומקבלת.

בשנת 2012 קבעו מנהיגי שתי המדינות ועידות שיערכו באחת משתי המדינות כל פעם למען שותפות לטווח הארוך. חלק מהוועידות המתוכננות התקיימו: אחת בנובמבר 2013 במנאמה ואחת בנובמבר 2015 בפריז. מתוכננת ועידה נוספת בנובמבר-דצמבר 2017 במנאמה.

בחריין מנסה להעיד על עוצמת יחסיה עם צרפת בכך שהיא שולחת אנשים רמי דרג לכנסים בינלאומיים רבים שמארגנת צרפת. כנסים אליהם שלחה בחריין רמי דרג הם למשל: הכנס על הפלישה למוסול, אחד ממעוזיה האחרונים של המדינה האסלאמית, באוקטובר 2016, או ועידת פריז לשלום במזרח התיכון, בינואר 2017.

צרפת מתערבת לעיתים קרובות מאוד בנושא זכויות האדם בבחריין לעיתים קרובות ומנסה להידבר עם הממשלה בנוגע אליו.

## ייצוג
* צרפת מיוצגת בבחריין בדרג השגרירות באמצעות שגרירות שהיא מחזיקה בעיר הבירה מנאמה.
* בחריין מיוצגת בצרפת בדרג השגרירות באמצעות שגרירות שהיא מחזיקה בעיר הבירה פריז.

## ביקורים רמי דרג
הנשיא ניקולא סרקוזי ערך ביקור רשמי במנאמה ב-11 בפברואר 2009, כאשר הוא הנשיא הצרפתי הראשון שמבקר בבחריין מאז שנת 1990. שר הסחר הצרפתי מתיאס פקל ביקר בבחריין ב-21 בינואר 2016.

מלך בחריין ביקר בצרפת שלוש פעמים: 2012, 2014 ו-2015, בכל אחת מהפעמים הנשיא התארח אצל נשיאי צרפת פרנסואה הולנד וניקולא סרקוזי בהתאמה בארמון האליזה.

## קישורים חיצוניים
* France and Bahrain, France Diplomatie

## הערות שוליים

קטגוריה:ערכים ללא קטגוריות פיזיות - יחסי חוץ
משה אלופי

[שמאל|250px|ממוזער|קבלת פנים ב[בית הספר החקלאי כדורי|כדורי לשר העבודה יגאל אלון]]
**משה אלופי** (23 בספטמבר 1912 – 26 בינואר 1999) היה ראש המועצה האזורית הגליל התחתון בין השנים 1953–1976.

## ביוגרפיה
משה אלופי נולד בשם משה לאופגס, בעיר ורשה, פולין. לאחר עלייתו לישראל עיברת את שמו ל"אלופי". הוא היה נצר למשפחת חסידי ראדזימין מצד אביו יצחק ולמשפחת "מתנגדים" מצד אמו רחל. אביו היה יצרן טקסטיל ותעשיין, אמו הייתה בתו של ראש הקהילה בעיר פלוצק, ועבדה בתור עקרת בית. למשה היו חמישה אחים ואחיות. כשהיה בן 12 נפטרה אמו ממחלה, אביו התחתן בשנית ומשה עבר להתגורר עם דודתו.

אלופי למד ב"חדר" וב"תלמוד תורה", ומגיל 12 עד 16 בישיבה התיכונית "תורת חיים". בגיל 16 עזב את הישיבה, הצטרף לתנועת "השומר הצעיר", היה פעיל עלייה אצל יצחק גרינבוים (חבר הפרלמנט הפולני) והושפע ממנו. בשנת 1932, בגיל עשרים, הצטרף להכשרה בעיר סלונים. בשנת 1934 התגייס לצבא הפולני, שירת כתותחן כשנתיים וחצי ולאחר מכן שב לוורשה.

ב-1937 נשא לאישה את רניה לבית בנק. באוגוסט 1939, עם פרוץ מלחמת העולם השנייה, גויס לצבא הפולני. כבר בתחילת המלחמה נפל בשבי הגרמנים, שם עבר התעללויות, איבד את ראייתו בעינו השמאלית ולבסוף נמלט מהשבי והגיע לביאליסטוק. אחרי זמן מה עבר לגרודנו, שם התמנה לנציג הוועדה הממשלתית לטיפול בפליטים. משה ורניה סירבו לקבל אזרחות רוסית, לכן הוגלו למחנה עבודה בארכנגלסק בו שהו שלוש שנים.

ב-1943 פורק המחנה והיהודים נשלחו לסמרקנד, שם נולדה בתם הבכורה שנפטרה בגיל שנתיים ממחלה. אלופי הואשם בפעילות ציונית ונשלח לכלא. הוא ברח מהכלא ועבר עם רעייתו לטג'יקיסטן, משם ללובלין ולאחר מכן לרומניה, שם עסק בפעילות עלייה של "השומר הצעיר" ובנוסף סייע בהצלת יהודים במתן אישורי עלייה לארץ ישראל דרך ארגון הג'וינט. אביו, אחיו ואחיותיו נספו בשואה.

באוקטובר 1945 עלו אלופי ורעייתו לישראל, באוניה "טרנסילבניה" והצטרפו לחבריו של משה בקיבוץ אילון, אותם הכיר עוד מתקופת ההכשרה בפולין. בקיבוץ אילון נולדו לזוג שתי בנות: פנינה ואביחיל. בתקופת שהותם בקיבוץ היה אלופי אחראי על מטעי הקיבוץ ופעיל בתחום התרבות.

בשנת 1952 עזב עם משפחתו את הקיבוץ, והעתיק את מגוריו למושב שרונה שבגליל התחתון. בשרונה נולדה בתו השלישית, אילה. כעבור זמן קצר נתמנה למרכז וגזבר המושב.

### יו"ר המועצה האזורית
בשנת 1953 מונה אלופי לראשות המועצה האזורית של הגליל התחתון.

בשנת 1973 הקים אלופי ועדה לפיתוח הגליל התחתון, שתכננה כיצד להכפיל את האוכלוסייה ביישובים. ממשלת ישראל הקצתה תקציב מיוחד לכך, ולאחר קבלת התקציב החל אלופי בתוכניות בינוי ופיתוח, הקים מוסדות חינוך ומבני ציבור, והקים את משרדי המועצה האזורית בכדורי.

בנובמבר 1976 מינה מנכ"ל משרד הפנים חיים קוברסקי את אלופי ליושב ראש ועדה קרואה שתנהל את המועצה המקומית מגדל, לאחר שזו נקלעה לקשיים וקריסת תשתיות, שנבעו מחובות כבדים. הוא כיהן בתפקיד זה עד 1978.

בשנת 1996 הוענק לאלופי אות "יקיר הגליל התחתון".

אלופי התגורר עד אחרית ימיו במושב שרונה, היה בעל משק חקלאי, בו עסק בגידול עופות ומטעי פרי. הובא למנוחות בבית העלמין של המושב.

## קישורים חיצוניים

קטגוריה:ישראלים ילידי פולין
קטגוריה:ראשי המועצה האזורית הגליל התחתון
קטגוריה:שרונה (מושב): אישים
קטגוריה:אישים הקבורים במושבים
קטגוריה:ישראלים שנולדו ב-1912
קטגוריה:ישראלים שנפטרו ב-1999
כף ג'ונסון

**כף ג'ונסון** (באנגלית: **Cape Johnson**) הוא כף מכוסה קרח בצפון מפרץ ווד, בצדו הצפוני של קצה קרחון טינקר, על חוף ארץ ויקטוריה, אנטארקטיקה. 

הכף התגלה בשנת 1841 על ידי קפטן ג'יימס קלארק רוס מן הצי המלכותי, שקרא לו על שם קפטן אדוארד ג'ון ג'ונסון, קצין בצי המלכותי.

ג'ונסון
Who Let the Dogs Out?

"****" (בעברית: "**מי נתן לכלבים לצאת?**") הוא סינגל של הצמד באהא מן מאיי בהאמה. הסינגל יצא ב-26 ביולי 2000, והוא הסינגל הראשון מתוך אלבום בעל אותו שם. הסינגל נכתב על ידי אנסלם דאגלס  עבור הקרנבל של טרינידד וטובגו בשנת 1988. הסינגל היה ללהיט ראשון של הלהקה בבריטניה והיחיד של הלהקה בארצות הברית, פופולריות שגברה לאחר שהופיע בפסקול של הסרט "ראגרטס בפריז: הסרט".

הסינגל הגיע למקום ה-2 במצעד הפזמונים הבריטי והגיע למקומות גבוהים במצעדי פזמונים באוסטרליה וניו זילנד ואף הגיע לארבעים הגדולים (Top 40) בארצות הברית. הסינגל היה ה-4 הנמכר ביותר בבריטניה במהלך שנת 2000 עם כ-715,000 עותקים, והמשיך להיות אחד הסינגלים הנמכרים ביותר באותו עשור, אף שלא הגיע למקום הראשון. הוא זכה בפרס גראמי להקלטת הדאנס הטובה ביותר בשנת 2001.

בסקר שערך מגזין הרולינג סטון בשאלה מהם 20 השירים המעצבנים ביותר, נבחר השיר למקום השלישי. הוא דורג במקום ה-8 בסקר של אותו מגזין שביקש לבחור את השירים הגרועים ביותר של שנות ה-1990.

## רקע וכתיבה
את השיר כתב הפזמונאי אנסלם דאגלס, והוא הופק על ידי סטיב גרינברג, מייקל מנגיני. חבר הלהקה דייסון נייט אמר כי: "השיר נכתב במקור על ידי אנסלם דאגלס, שהיה צריך גם להוציא את השיר כסינגל רשמי שלו, אך לבסוף הוא הוענק לנו, והוא הפך לסינגל הראשון שלנו מתוך האלבום השישי שלנו שנשא את שמו Who Let the Dogs Out."

## וידאו קליפ
הווידאו קליפ הנלווה שיצא לסינגל הועלה לאחר 10 שנים מצאתו המקורית של הסינגל, בשנת 2010, לערוצו של אחד ממעריצי הלהקה. בווידאו קליפ ניתן לראות את הלהקה רוקדת לצלילי השיר בשילוב רקדניות ורקדנים רבים, באיים טרופיים. הווידאו קליפ הפך לנצפה ביותר של הלהקה: נכון לספטמבר 2017, צבר למעלה מ-26 מיליון צפיות.

## מיקומי שיא
הסינגל זכה להצלחה בינלאומית והצליח בשיאו להגיע לראשי מצעדים רבים, בבריטניה הצליח השיר להגיע למקום ה-2.

## נתוני מכירות

## קישורים חיצוניים

* How a missing Wikipedia entry for Who Let the Dogs Out led to a nine-year hunt for answers – כתבה על סרט הדוקו "מי הוציא את הכלבים?" שמתחקה אחר מקור השיר, באתר CBC Radio

## הערות שוליים

קטגוריה:שירים באנגלית
קטגוריה:שירים על כלבים
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון בניו זילנד
קטגוריה:זוכי פרס גראמי להקלטת הדאנס הטובה ביותר
מיס צרפת

250px|ממוזער|שמאל|סימון בריליה, מיס צרפת 1934
**מיס צרפת** היא תחרות יופי הנערכת מדי שנה בצרפת. התחרות התקיימה לראשונה ב-1920 וחדלה להתקיים בין השנים 1941–1946 עקב מלחמת העולם השנייה.

ב-1947 חודשה התחרות, כל מחוז בצרפת שולח נציגה לתחרות הארצית, לאחר תחרות מקומית במחוז. הזוכה בתחרות מייצגת את מדינתה בתחרות מיס תבל, וסגניותיה נשלחות לייצג את מדינתן בתחרויות מיס עולם ומיס אינטרנשיונל.

התחרות משודרת מדי שנה בטלוויזיה בערוץ TF1. הבחירה נעשית באמצעות חבר שופטים המורכב בדרך כלל מאנשים ידועים מתחום התקשורת, הבידור והספורט, ומאחוז מסוים של הקולות שהתקבלו על ידי הצופים בית.

המשתתפות בתחרות נדרשות להיות רווקות וללא ילדים, ולהתנשא לגובה 1.70 מטר לפחות.

סילבי טלייה, מיס צרפת 2002, החליפה ב-2010 את ז'נבייב דה פונטנה כבעלת הזיכיון ונשיאמ ארגון מיס צרפת.

ב-19 בדצמבר 2020, נבחרה אמנדין פטי  למיס צרפת 2021, וכסגניתה הראשונה נבחרה אפריל בנאיום , שמוצא אביה הוא ישראלי. עקב מוצאה המשפחתי של אפריל בנאיום, נפוצו כלפיה אמירות אנטישמיות ואנטי-ישראליות ברשתות החברתיות. כתגובה לכך, שר הפנים הצרפתי הביע זעזוע, ונציגת השר לענייני אזרחות ביקשה לנקוט בהליכים משפטיים. בסופו של דבר הוגשה תלונה בנושא זה.
 כחמישה חודשים לאחר מכן, ב-17 במאי 2021, נעצרו שמונה בגירים (ארבעה גברים וארבע נשים) וקטין אחד, בקשר לפרשה זו באשמת "עלבונות ציבוריים על רקע מוצא אתניות, גזע או דת". משפטם נפתח ב-22 בספטמבר 2021, וצוין כי העונש המרבי עומד על שנת מאסר אחת וקנס בסך 45,000 אירו. בהמשך, ב-3 בנובמבר 2021, הורשעו שבעה מתוך השמונה שהועמדו לדין.

## הזוכות

## קישורים חיצוניים

* 

## הערות שוליים

*
קטגוריה:תחרויות יופי לנשים
קטגוריה:נשים בצרפת
עונת 2003/2004 בליגה האדריאטית

**עונת 2003/2004 ב[[הליגה האדריאטית|ליגה האדריאטית]]** הייתה העונה השלישית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 4 קבוצות, קרואטיה - 4 קבוצות, בוסניה והרצגובינה - 2 קבוצות, סרביה ומונטנגרו - 4 קבוצה.

המשחק הראשון התקיים ב-4 באוקטובר 2003 ותחרות הסתיימה ב-18 באפריל 2004. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור. 

העונה הסתיימה בניצחון של רפלקס מסרביה ומונטנגרו.

## טבלת הליגה

## פיינל פור

## קישורים חיצוניים
* תיאור מפורט של העונה

קטגוריה:תחרויות כדורסל ב-2004
קטגוריה:תחרויות כדורסל ב-2003
קטגוריה:עונות בליגה האדריאטית
לוקה שקד

**לוקה פירנסקו-שקד** (ברומנית: **Luca Firanescu-Shaked**; נולדה בשנת 1985) היא דוגמנית עבר ושחקנית רומנייה-ישראלית שהתגיירה.

## ביוגרפיה
נולדה בשם **רלוקה פירנסקו** (ברומנית: **Raluca Firanescu**) ברומניה, ולמדה לתואר בתקשורת ויחסי ציבור. במהלך הפקת אופנה במולדתה, הכירה את הפרסומאי הישראלי ספי שקד, ובגיל 21 עברה להתגורר עמו בישראל.

ב-2008 הייתה הדוגמנית הראשית של מעצבת שמלות הערב גליה להב. באותה שנה הצטלמה לאחד מתוך 8 שערים שונים של כתב העת הישראלי "בלייזר".

בשנת 2009 היא הובילה את קמפיין בגדי הים של הרשת הישראלית "אפרודיטה" ושימשה כפרזנטורית של החברה הישראלית לניתוחים אסתטיים "אמריקן לייזר". הצטלמה לפרסומת לקאווה בברצלונה ולקמפיינים של טאג וומן ומישל מרסייה, וכן נבחרה להוביל קמפיין בינלאומי של בגדי הים של מורנה.

אחר כך הובילה קמפיינים למותגים ישראלים כמו "גוטקס" ו"אירוקה". דגמנה גם בניו יורק וגרמניה ועבדה עבור חברות בינלאומיות כמו פאקו רבאן ומרקס אנד ספנסר. שקד נבחרה לקמפיין הבינלאומי של לוריאל פריז, והובילה את הקמפיינים העולמיים של טריומף אינטרנשיונל, נוקיה, Wash & Go ועוד.

ב-2010 הצטלמה למגזין בגדי הים של "בלייזר". ב-2011 הצטלמה שוב לכתב העת הישראלי "בלייזר".

כשחקנית היא הופיעה בסדרה "אבודים באפריקה" מבית yes. הופיעה בתפקידים אורחים בסדרות "חשופים" ו"עממיות".

ב-2013 היא שיחקה בסרט "השורד" בבימויו של שמעון שי, לצד משה איבגי.

## חיים אישיים
מתגוררת יחד עם בן זוגה ספי שקד בישראל. בעבר התגורר הזוג גם בפורטוגל.

בראיון שהעניקה באוגוסט 2013 הכריזה כי סיימה תהליך גיור רפורמי.

## קישורים חיצוניים

* 
* 
* 
* 

## הערות שוליים

קטגוריה:דוגמניות ישראליות
קטגוריה:דוגמנים ישראלים
קטגוריה:שחקניות קולנוע וטלוויזיה ישראליות
קטגוריה:דוגמניות רומניות
קטגוריה:עולות בשנות ה-2000
קטגוריה:עולים בשנות ה-2000
קטגוריה:עולים לא-יהודים
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:שחקני קולנוע וטלוויזיה ישראלים
קטגוריה:דוגמנים רומנים
קטגוריה:גרות ישראליות
קטגוריה:גרים ישראלים
קטגוריה:ישראליות שנולדו ב-1985
קטגוריה:ישראלים שנולדו ב-1985
ארנבת ים שחורה

**ארנבת ים שחורה** (שם מדעי: *Aplysia vaccaria)* הידועה גם בשם **ארנבת הים השחורה של [[קליפורניה]]** היא מין בסדרת ארנבות הים, ומין החילזון הגדול ביותר שידוע.

## תפוצה
ארנבת הים השחורה חיה בצפון מזרח האוקיינוס השקט של קליפורניה ובאחה קליפורניה ומקסיקו כולל מפרץ קליפורניה.

## תיאור
ארנבת ים שחורה יכולה להגיע לממדים גדולים. הפרט הגדול ביותר שנודע אי פעם היה באורך 99 ס"מ בעת זחילה, ושקל קרוב ל-14 ק"ג. 

בניגוד למינים רבים אחרים במשפחה, ארנבת ים שחורה אינה יכולה לפלוט דיו.

## תזונה
כמו כל המינים במשפחה, גם ארנבת ים שחורה היא צמחונית. ארנבת ים שחורה אוכלת אצות חומות וקלפ, מה שמעניק לה את צבעה הכהה מאוד.

## גלריה

Aplysia vaccaria.jpg|
Black Sea Hare - San Pedro, CA - April, 2011 - K C Gass photo.jpg|


## קישורים חיצוניים

קטגוריה:אחורני-זימים
קטגוריה:בעלי חיים באוקיינוס השקט
קטגוריה:בעלי חיים ימיים במפרץ קליפורניה
קטגוריה:בעלי חיים ימיים באמריקה המרכזית
אריק סלובאקן

**אריק סלובאקן** (בנורווגית: **Erik Solbakken**; נולד ב-17 בנובמבר 1984) הוא מנחה טלוויזיה נורווגי.

## ביוגרפיה
סלובאקן נולד בדרום נורווגיה ולמד עיתונאות באוניברסיטת וולדה.

הוא החל לעבוד ברשות השידור ב-2004 ושם הגיש מספר תוכניות טלוויזיה לילדים וביניהם את תוכנית חידון הילדים "Krem Nasjonal"https://www.nettavisen.no/nyheter/han-er-nrks-nye-wonderboy/2730610.html.

ב-2010 הוא הנחה את האירוויזיון, ב-2011 הנחה את תחרות הריקודים "Eurovision Young Dancers"https://tv.nrk.no/program/mkmf09000011/eurovision-young-dancers-2011 ואת משחק הטלוויזיה "Popstokk" ובאותה שנה ביצע את הדיבוב הנורווגי של טינטין בסרט הרפתקאות טינטין: תעלומת החד-קרןhttps://www.vg.no/rampelys/film/i/oX6B0/her-gir-spielberg-solbakken-tintin-sveisen.

## קישורים חיצוניים

* https://web.archive.org/web/20190306044821/https://www.plan-b.no/solbakken

קטגוריה:מנחי האירוויזיון בנורווגיה
קטגוריה:מנחי טלוויזיה נורווגים
קטגוריה:נורווגים שנולדו ב-1984
אינגבילד ברין

**אינגבילד ברין** (נולדה ב-18 במרץ 1961) היא עיתונאית ומגישת חדשות נורווגית.

## ביוגרפיה
ברין נולדה בעיר ווס שבנורווגיה, בתחילת הקריירה שלה עבדה ככתבת בעיתון מקומי וסיימה תואר במדעי המדינה באוניברסיטת אוסלו.

ב-1984 החלה לעבוד ברדיו הממלכתי הנורווגי.

מ-1990 ועד 1992 החלה לשמש ככתבת הטלוויזיה הנורווגית בסטוקהולם ומ-1996 ועד 1999 עבדה כנציגת הטלוויזיה הנורווגית בוושינגטון הבירה.

בנוסף היא הגישה תקופה את "Dagsrevyen" מהדורת חדשות הערב הנורווגית התוכנית הנצפית במדינה.

באירוויזיון 1996 שמשה ברין בתפקיד המנחה.

אחותה היא העיתונאית הרבורג ברין.

## קישורים חיצוניים

* Ingvild Bryn, allkunne 

## הערות שוליים

קטגוריה:מנחי האירוויזיון בנורווגיה
קטגוריה:מנחות טלוויזיה נורווגיות
קטגוריה:עיתונאים נורווגים
קטגוריה:עיתונאיות
קטגוריה:מגישות חדשות
קטגוריה:בוגרי אוניברסיטת אוסלו
קטגוריה:נורווגיות שנולדו ב-1961
קטגוריה:נורווגים שנולדו ב-1961
אנג'לה ריפון

**אנג'לה ריפון** (באנגלית: **Angela Rippon**; נולדה ב-12 באוקטובר 1944) היא עיתונאית ומגישת טלוויזיה ורדיו בריטית. ריפון הגישה תוכניות חדשות ברדיו ובטלוויזיה בדרום מערב אנגליה לפני שעבר להגיש מהדורת חדשות בBBC, והפכה למגיש קבוע ב-1975. היא הייתה העיתונאית הראשונה שקיבלה תפקיד קבוע בהגשת חדשות הטלוויזיה הלאומית של ה-BBC, ומגישת החדשות השלישית שהופיעה בשידורים ארציים בטלוויזיה הבריטית. 

## ביוגרפיה
ריפון נולדה בפלימות', שבדרום-מערב אנגליה למשפחה ממעמד הפועלים. אביה שירת בחיל הנחתים המלכותי ולקח חלק במלחמת העולם השנייה ואמה הייתה תופרת. לאחר שעזבה את בית הספר בגיל שבע עשרה החלה לעבוד כעורכת ב-ITV.

בגיל 21 היא החלה את הקריירה הטלוויזיונית שלה בסניף של ה-BBC האזורי. ב-1975 הוצע לה להגיש מהדורת חדשות ארצית בערוץ, ובכך הפכה לאישה הראשונה שעשתה זאת. בין האירועים שסיקרה במסגרת עבודתה בערוץ נכללה חתונתם של הנסיך צ'ארלס והנסיכה דיאנה.

ב-1977 היא הנחתה את האירוויזיון שנערך בלונדון.

ב-1967 נישאה לבעלה וב-1989 הם נפרדו.

בשנת 2018, ריפון הגישה את  הסיקור חי של חתונתם של הנסיך הארי ומייגן מרקל עבור ערוץ שבע באוסטרליה לצד מייקל אושר ומליסה דויל .  

באוגוסט 2023, הוכרז שהיא תשתתף בסדרה העשרים ואחת של *Strictly Come Dancing*, למעלה משלושים שנה לאחר שהנחתה את הגרסה המקורית של התוכנית *Come Dancing* . ריפון, שמלאו לה 79 בזמן שהשתתפה בסדרה, היא המתמודדת הוותיקה ביותר בתולדות התוכנית. 

### פרסים
בשנת 2004 קיבלה ריפון את אות מסדר האימפריה הבריטית.

## חיה האישיים
ב-1967, בגיל 22, היא נישאה לכריסטופר דר אשר עובד בתור מהנדס. לא היו להם ילדים והם נפרדו ב-1989 והתגרשו מאוחר יותר.  ריפון אמרה שסיום נישואיה היה כואב מאוד, ושמעמד הסלבריטאי שלה אחד מהסיבות לגירושים.  היו לה מערכות יחסים ארוכות טווח לאחר מכן, אבל היא שמחה להיות רווקה.  

## קישורים חיצוניים

## הערות שוליים

קטגוריה:עיתונאיות בריטיות
קטגוריה:מגישות חדשות
קטגוריה:מנחות טלוויזיה בריטיות
קטגוריה:שדרניות רדיו וטלוויזיה
קטגוריה:מנחי האירוויזיון בממלכה המאוחדת
קטגוריה:מסדר האימפריה הבריטית
קטגוריה:BBC: אישים
קטגוריה:בריטיות שנולדו ב-1944
קטגוריה:בריטים שנולדו ב-1944
מרלן שארל

**מרלן שארל** (בגרמנית: **Marlene Charell**; נולדה ב-27 ביולי 1944) היא רקדנית, זמרת ומנחה גרמנייה.

שארל גדלה בהמבורג ולמדה ריקוד מגיל צעיר ובגיל שש השתתפה במופע אקרובטיקה בקרקס, ב-1966 היא החלה להופיע כרקדנית במופעים בקזינו בלאס וגאס ומגזין וראייטי נתן לה את הכינוי "מיס רגליים ארוכות".

ב-1972 היא החלה להופיע בתוכנית ב-BBC.

ב-1983 הנחתה את תחרות האירוויזיון שנערך באותה שנה במינכן.

ב-2006 ו-2007 הנחתה את פסטיבל המוזיקה השווייצרית שנערך בציריך, בנוסף היא עוסקת בצדקה ועובדת עם ארגון "SOS Children's Villages" העוסק בזכויות הילד.

ב-1971 נישאה לשחקן רוגר פפיני ולהם בת אחת.

## קישורים חיצוניים

* 

* כתבה על מארלן שארל, באתר האירוויזיון

קטגוריה:זמרות גרמניות
קטגוריה:רקדניות גרמניות
קטגוריה:מנחי האירוויזיון בגרמניה
קטגוריה:גרמנים שנולדו ב-1944
עונת 2004/2005 בליגה האדריאטית

**עונת 2004/2005 ב[[הליגה האדריאטית|ליגה האדריאטית]]** הייתה העונה הרביעית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 4 קבוצות, קרואטיה - 5 קבוצות, בוסניה והרצגובינה - 2 קבוצות, סרביה ומונטנגרו - 5 קבוצה.

המשחק הראשון התקיים ב-6 באוקטובר 2004 ותחרות הסתיימה ב-1 במאי 2005. בתחרות השתתפו 16 קבוצות. 

התחרות כללה העונה הסדירה (30 סיבובים) ושלב פלייאוף בהשתתפות שמונה קבוצות. 

העונה הסתיימה בניצחון של המופארם מסרביה ומונטנגרו.

## טבלת הליגה

## [[פלייאוף]]
המשחקים נערכו בהיכל פיוניר, בלגרד.

## קישורים חיצוניים
* תיאור מפורט של העונה

קטגוריה:תחרויות כדורסל ב-2004
קטגוריה:תחרויות כדורסל ב-2005
קטגוריה:עונות בליגה האדריאטית
רעידת האדמה בצ'יאפס (2017)

ממוזער|250px|פניה נייטו נואם ב-9 בספטמבר 2017 באזור שנפגע ברעידה.
ב-7 בספטמבר 2017 בשעה 23:49 (לפי שעון מקסיקו) אירעה **[[רעידת אדמה]] ב[[מקסיקו]]** בעוצמה של 8.1 בסולם מגניטודה לפי מומנט ובעומק של כ-69.7 קילומטרים. מוקד הרעש היה לחופה של מדינת צ'יאפס שבמקסיקו, כ-87 קילומטרים מדרום לעיר פיחיחיאפן .

לפי דיווחים רשמיים של הרשויות ישנם 216 הרוגים. בנוסף, הרעש גרם למספר מבנים בבירתה של מקסיקו, מקסיקו סיטי, לרעוד, מה שגרם לאנשים להתפנות מן העיר. מלבד מוקד הרעש נמדדו לפחות שישה רעשי משנה בעוצמה של מעל 5.0 בסולם מגניטודה לפי מומנט.

זו רעידת האדמה ההרסנית ביותר שהתרחשה במקסיקו מאז רעידת האדמה במקסיקו סיטי (1985), השנייה בעוצמתה מאז רעידת האדמה במקסיקו (1787), והחזקה ביותר שנרשמה בעולם בשנת 2017.

כשבועיים לאחריה הכתה במקסיקו רעידת אדמה נוספת, הפעם בפואבלה.

## קישורים חיצוניים

* 

## הערות שוליים

2017
צ'יאפס
קטגוריה:2017 באמריקה הצפונית
לירון עמרם

**לירון עמרם** (נולד ב-27 במרץ 1988) הוא מוזיקאי וזמר ישראלי, השר בסגנון המוזיקה האלקטרונית והפופ, בשילוב שירה תימנית מסורתית.

## ביוגרפיה
לירון עמרם נולד וגדל בפתח תקווה. הוא בנו של הזמר אהרן עמרם. למד במדרשית נעם והחל לנגן בגיל 15 מוזיקת רוקנרול ופאנק. שירת בצה"ל כלוחם בגולני, ולמד בישיבות עתניאל ושיח יצחק.

## קריירה במוזיקה
לאחר שהשתחרר מצה"ל ביצע שירים של אביו בעיבודים מודרניים. ב-2014 הוא החל להופיע עם ההרכב "לירון עמרם והפנתרים".

ב-2015 נבחר כאמן האלטרנטיבי של מאקו לשנת תשע"ה. ב-2016 הוציא את שירו "חלום ישן", שהושמע רבות בתחנות הרדיו, והיה לשיר המושמע ביותר בשנת תשע"ז בתחנת גלגלצ. לאחריו הוציא את הסינגל "תמיד אותו סיפור" שאותו כתב, הלחין ועיבד.

בפברואר 2018 הוציא את שירו "ים של דמיונות", סינגל רביעי מתוך אלבום הבכורה. במאי 2018 זכה בפרס הישג השנה לתגלית השנה של אקו"ם לשנת 2017.

אלבום הבכורה שלו, "חלום ישן", יצא בסוף 2018. באותה השנה הקליט מחדש את השיר "Galbi" של עפרה חזה, עבור אלבום המחווה קול הנשמה: שרים עפרה חזה. בשנת 2019 יצר והקליט יחד עם מיקה קרני את הסינגל "ליפול לשיגעון". בפברואר 2020 הוציא את הסינגל "למה את שותקת".

ב-18 באפריל 2021 יצא סינגל ראשון במסגרת יעלה ויבוא - פרויקט המחווה לשירי יורם טהרלב ואותו ביצע עמרם עם אודיה. אודיה מבצעת את שיר שביצעה במקור שרה בדישי, ועמרם מבצע שיר שביצעה חוה אלברשטיין למילותיו של טהרלב.

ב-3 באוגוסט 2021 הוציא את הסינגל "גלים".

ב-19 בפברואר 2023 הוציא את הסינגל "פלורנטין" יחד עם פלד. ב-8 באוגוסט הוציא את הסינגל "דיכאון של קיץ".

ב-14 באוגוסט 2024, עמרם הוציא שיר בשם "אין לאן ללכת" שכתב, הלחין והפיק מוזיקלית בעצמו. השיר נכתב בתחילת שנת 2024 בהשראת התקופה המורכבת בעקבות טבח שבעה באוקטובר. באותה שנה הלחין את פסקול הסרט "תמונות יפואיות".

## חיים אישיים
נשוי ואב לבת, מתגורר ברמת השרון.

## דיסקוגרפיה

* 2018: חלום ישן
* 2024: נשמה

## קישורים חיצוניים

* ניר גורלי, חלום ישן - לירון עמרם, פודקאסטים באתר כאן.
* 
* 
* 
* 
* 
* 
* 
* 
* 
* 

## הערות שוליים

קטגוריה:זמרים ישראלים
קטגוריה:זוכי פרס אקו"ם
קטגוריה:בוגרי מדרשית נעם
קטגוריה:בוגרי ישיבת עתניאל
קטגוריה:פורבס 30Under30: ישראל
קטגוריה:זמרים ישראלים ממוצא תימני
קטגוריה:ישראלים שנולדו ב-1988
קטגוריה:רמת השרון: אישים
M656

**M656** היא משאית כבדה, בעלת הנעה 8x8, תוצרת קונצרן הרכב **[[פורד]]**, ארצות הברית, אשר יוצרה בין השנים 1968–1969. הדגם הוזמן על ידי צבא ארצות הברית.

דגם הפורד "M656" היה חלק מפרויקט "XM543E2" אשר נבחן בשנת 1964.

דגם הפורד "M656" היה חלק ממשימת MGM-31 Pershing.

מדגם "M656" יוצרו כ-500 יחידות.

## גרסאות סדרת M
* ארגז מטען סגור (cargo truck) (פורד M656)
* ארגז מטען פתוח (tractor) (פורד M757)
* ואן (van) (פורד M791)

## תמונות

קובץ:M791 van.png| משאית מסוג "van", מדגם "פורד M791" (שרטוט)
קובץ:M757 tractor.png |משאית פורד מדגם M757" tractor" (שרטוט)
קובץ:M656 cargo truck.png |משאית מסוג "cargo truck", מדגם "פורד M656" (שרטוט)


קובץ:Launch of Pershing IA (26 Oct 1976).png|משאית פורד M656 בזמן שיגור MGM-31 Pershing
קובץ:Pershing 1a.png|משאית פורד M656 באתר שיגור הטיל


קובץ:ITTM 2014 Teuchern 504 (2).jpg |משאית פורד M656
קובץ:PTS PS (Pershing 1a).png |משאית פורד M656
קובץ:BCC (Pershing 1a).png|משאית פורד M656
קובץ:AN TRC-80 Radio Terminal Set (Pershing 1a).png|משאית פורד M656


## ראו גם
* פרשינג (טיל)

## קישורים חיצוניים

## הערות שוליים

קטגוריה:רכבי פורד
קטגוריה:משאיות
קטגוריה:משאיות פורד
קטגוריה:כלי רכב צבאיים
קטגוריה:כלי רכב שהושקו ב-1968
קטגוריה:כלי רכב אמריקאיים
קטגוריה:כלי רכב צבאיים אמריקאיים
שרה סטיוארט (שחקנית)

**שרה סטיוארט** (באנגלית: **Sara Stewart**; נולדה ב-28 ביוני 1966) היא שחקנית סקוטית. תפקידה הידוע ביותר הוא בדמות סטלה בסדרת הטלוויזיה "שוגר אהובתי".

## ביוגרפיה
סטיוארט נולדה בשם שרה סקוט גריפית' באדינבורו שבסקוטלנד להורים אמריקאים. היא חייתה תקופה מסוימת בארצות הברית, ואחר כך למדה משחק ב-"Central School of Speech and Drama" וגרה בלונדון.

### תיאטרון
בתיאטרון שיחקה סטיוארט במחזה "Present Laughter" מאת נואל קאוורד בשנים 2007 ו-2008, ובמחזה "The Hour We Knew Nothing of Each Other" בתיאטרון המלכותי הלאומי בלונדון. היא גילמה את נטליה פטרובנה במחזה "חודש בכפר" מאת איוון טורגנייב עבור הלהקה השייקספירית המלכותית. ב-2007 הופיעה במחזה "The Pain and the Itch " בתיאטרון רויאל קורט, וב-2002 שיחקה במחזה "הוכחה" בתיאטרון דונמאר ורהאוס.

### טלוויזיה
בטלוויזיה הופיעה סטיוארט בתוכניות כגון: "טאגארט" (1992) בתפקיד אליסון ביין, בדמות עיתונית ב-"Ring of Deceit" יחד עם מארק מקמנוס, "מחשבות רצחניות", "Life Begins", "בחזרה לאחוזת העמק", "רבוס", "NCS: Manhunt", בתפקיד הת'ר ליין בסדרה "Auf Wiedersehen, Pet", "רציחות במידסומר" בתפקיד קרוליין ארמיטאג', בסדרה "מאיו" בדמות הופ הנדריק, " בתפקיד קתרין מקנז בסדרה "הולבי סיטי", בדמות מרטין פיליפס ב-"A Touch of Frost", בתפקיד לולו קווסטור בסדרה "תחבולות חדשות", ובסדרת הדרמה התקופתית "בית אליוט" בדמות פרנסין ביילי. ב-1993 שיחקה בתפקיד סוזי בסדרה "Minder". בעונה הראשונה של "Drop the Dead Donkey" גילמה דמות של עוזרת הפקה. היא השתתפה בפרק בסדרה הקומית "Men Behaving Badly" בתפקיד חברה של דבורה. היא שיחקה בפרק "Towers of Silence" בסדרה "להעיר את המתים", ובפרק "Helping Hansi" בסדרה "הטי ויינתרופ חוקרת" משנת 1998. סטיוארט גילמה את אחותו של השריף מנוטינגהאם בפרק "Sister Hood" בפרק בעונה השנייה של הסדרה "רובין הוד" משנת 2007. ב-2005 החלה להופיע בתפקיד סטלה בסדרה המצלחה "שוגר אהובתי". היא גילמה דמות של טרנסג'נדר בפרק בסדרה של ה-BBC "אפר לאפר". היא שיחקה בתפקיד פטרישה בעיבוד של Sky1 לרומן של מרטינה קול "The Take". ב-2011 וב-2012 גילמה סטיוארט את ג'ין שאלס בשתי העונות הראשונות של הסדרה הקומית "בשר טרי" של ערוץ 4. קולה נשמע בפרק "סוף העולם" של הסדרה "דוקטור הו". ב-2014 הופיעה בסדרה "קווירק" בדמות רוז. עוד ב-2014 שיחקה באופרת הסבון הבריטית "איסטאנדרס" בתפקיד עורכת דין (QC). היא גילמה את דמותה של העיתונאית ויניפרד בונפילס בלאק בסדרה "מר סלפרידג'" של רשת ITV.

### קולנוע
סטיוארט שיחקה בסרטי הקולנוע "The Road to Guantánamo" [הדרך לגואנטנמו], "טריסטרם שנדי", "באטמן מתחיל" (בדמות מרתה ויין), "London Voodoo", "הכבוד של וינסלו" ו"הוד מלכותה גברת בראון".

## חיים אישיים
לסטיוארט יש אזרחות כפולה, בריטית ואמריקאית. היא חיה בטוויקנהאם. היא הייתה נשואה לשחקן איידן גילט. לבני הזוג יש שני ילדים, סם ואינדיה. בשנת 2011 עברה ניתוח סרטן השד.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה סקוטיות
קטגוריה:בוגרות בתי ספר למשחק באנגליה
קטגוריה:אישים ממוצא אמריקאי
קטגוריה:בריטיות שנולדו ב-1966
קטגוריה:בריטים שנולדו ב-1966
ביל סקושגורד

**ביל אסטבן גונטר סְקוֹשְׁגוֹרְד** (בשוודית: **Bill Istvan Günther Skarsgård**; נולד ב-9 באוגוסט 1990) הוא שחקן קולנוע וטלוויזיה שוודי. ידוע בשל דמותו של פניוויז הליצן המרקד בסרט האימה "זה" והמשכו "זה: חלק 2", ומשחקו בסדרת הטלוויזיה "המלוק גרוב" ברשת נטפליקס ובסדרה החדשה ברוכים הבאים לדרי.

## ביוגרפיה
סקושגורד נולד ב-9 באוגוסט 1990 במחוז וואלינגבי שבסטוקהולם, שוודיה. הוא בנם של השחקן סטלאן סקושגורד ושל אשתו הראשונה סוניה מארי אגנס. לביל יש שבעה אחים (שניים מהם אחים-למחצה מנישואיו השניים של אביו).

## קריירה
בשנת 2008 שיחק לצד אביו בסרט "ארן: הממלכה האבודה".

בשנת 2011, סקושגורד היה מועמד לפרס Guldbagge על תפקיד ראשי בסרט "סיימון הפשוט".

בשנת 2012 הוא גילם את דמותו של מקוטין בסרט הבריטי "אנה קארנינה", אשר מבוסס על הספר אנה קארנינה על פי לב טולסטוי.

באפריל 2014, הוא הופיע בשער הדו-שנתי של "גיבור", מגזין אופנה ותרבות לגברים. בגיליון, הוא מרואיין על ידי אביו.

בשנת 2013 החל לשחק בסדרת האימה של נטפליקס "המלוק גרוב" בתפקיד רומן גודפרי. את תפקידו זה גילם למשך שלוש עונות, עד סיום הסדרה ב-2015.

בשנת 2016 גילם את מתיו בסרט המדע בדיוני "נאמנים". סרט זה הוא סרטו האמריקאי הראשון.

ביוני 2017 לוהק לתפקיד הנבל הראשי "פניוויז הליצן המרקד" בסרט האימה "זה", לאחר ששחקן אחר, ויל פולטר, נשר עקב פרויקטים נוספים.

ביולי 2017 פורסם שהוא לוהק לסדרה "קאסל רוק" כבחור צעיר עם בעיה משפטית יוצאת דופן. ביולי אותה שנה יצא הסרט "פצצה אטומית" בו הוא שיחק לצד שרליז ת'רון. ב-2018 שיחק בסרט "אומה של רוצחים" לצידן של אודסה יאנג וסוקי ווטרהאוס, ובסרט "דדפול 2". בשנת 2019 שב לגלם את תפקיד הנבל הראשי בסרט ההמשך "זה: חלק 2", וגם השתתף במותחן הקומי "נבלים". באוקטובר 2018, השתתף בעונות 1–2 בסדרה "הרפתקאותיה המצמררות של סברינה" כשחקן כדורסל. בשנת 2020 שיחק לצד טום הולנד בסרט "תמיד השטן" בנטפליקס, וכמו כן במותחן על-טבעי "תשעה ימים". באותה שנה לוהק לתפקיד בסרט "The Things They Carried" לצד אשטון סנדרס, מרטין סנסמאייר ואנגוס קלאוד.

בשנת 2022 כיכב בסדרת הדרמה השוודית "קלארק" מבית היוצר של נטפליקס, אודות חייו של שודד הבנקים קלארק אולופסון (אנ') ועל שוד נורמלמסטורג אשר טבע את המונח תסמונת סטוקהולם.

בשנת 2025 כיכב בתפקיד הראשי לצד אנתוני הופקינס במותחן הפעולה "נעול"(אנ'), המבוסס על הסרט הארגנטינאי "4x4" מ-2019, שם כיכב בתפקיד הראשי השחקן חואן פדרו לנסאני.

## חיים אישיים
סקושגורד נמצא בזוגיות עם השחקנית השוודית אלידה מורברג. באוקטובר 2018 נולדה להם ילדה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה שוודים
קטגוריה:שחקנים ילדים שוודים
קטגוריה:שוודים שנולדו ב-1990
עונת 2005/2006 בליגה האדריאטית

**עונת 2005/2006 ב[[הליגה האדריאטית|ליגה האדריאטית]]** הייתה העונה החמישית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 4 קבוצות, קרואטיה - 3 קבוצות, בוסניה והרצגובינה - 2 קבוצות, סרביה ומונטנגרו - 5 קבוצה.

המשחק הראשון התקיים ב-8 באוקטובר 2005 ותחרות הסתיימה ב-23 באפריל 2006. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב פלייאוף בהשתתפות שמונה קבוצות. 

העונה הסתיימה בניצחון של ז'לזניק מסרביה ומונטנגרו, בפעם השנייה בתולדות המועדון

## טבלת הליגה

## [[פלייאוף]]
המשחקים נערכו בהיכל מירזה דליבשיץ', סרייבו.

קטגוריה:תחרויות כדורסל ב-2006
קטגוריה:תחרויות כדורסל ב-2005
קטגוריה:עונות בליגה האדריאטית
רחובות הפנסים השבורים (סדרת טלוויזיה)

"**רחובות הפנסים השבורים**" (ברוסית: **У́лицы разби́тых фонаре́й**), לעיתים נקראת בשם "**שוטרים**" (ברוסית: **Менты**), היא סדרת דרמה המשכית משטרתית רוסית אשר שודרה לראשונה בטלוויזיה מינואר 1998 עד יוני 2019.

הסדרה עוקבת אחרי חיי היום יום של שוטרים במשטרת סנקט פטרבורג. כל פרק מגולל חקירה בלשית אחרת. זוהי סדרת הטלוויזיה הארוכה ביותר בהיסטוריה של הטלוויזיה הרוסית (בזמן אוויר ולא בכמות הפרקים). הסדרה שודרה במשך 18 עונות ועונתה האחרונה שודרה ב-2019.

פרק הבכורה שודר ב-4 בינואר 1998 בערוץ TNT ולאחר מכן הסדרה שודרה בשידורים חוזרים בערוצים ORT, NTV, TV-6, CTC, "רוסיה", REN TV, "רוסיה-2", הערוץ החמישי וערוץ "Че" ("צ'ה").

## תקציר עלילת הסדרה
באחת מתחנות המשטרה בעיר סנקט פטרבורג המנוהלת על ידי המפקד פטרנקו, המכונה "זבוב", פועלת המחלק לחקירות רצח ובה החוקרים קאזאנצב, שזכה לכינוי "קזאנובה", הקפטן לארין, הסגן בכיר אנדריי ירשוב והסגן וולקוב; את המחלק מנהל מייג'ור סולובץ. עלילת העונה הראשונה מתרחשת בין אוקטובר 1995 לאוגוסט-ספטמבר 1998 ולאחר מכן מתרחשת הסדרה מדי שנה במקביל להליך הצילומים של הסדרה והיא מגוללת את קורות המחלק ומעורבות המשטרה במלחמה בפשע המאורגן בעיר ומלחמתה בפשיעה.

## שחקנים
* יורי קוזנצוב
* אלכסנדר פולובצב
* מיכאיל טרוחין
* אלכסנדר ליקוב
* אלכסיי נילוב
* סרגיי סלין
* אנסטסיה מלניקובה
* לאוניד קוראבליוב
* יבגני דיאטלוב
* אוסקר קוצ'רה
* בוריס צ'רדינצב
* יאן צפניק

## פרסים
* פרס TEFI בקטגוריית "הפרויקט הטלוויזיוני טוב ביותר של השנה" (מאי 1999)
* פרס TEFI בקטגוריה "סדרת הטלוויזיה העלילתית הטובה ביותר" (מאי 1999)

## קישורים חיצוניים

קטגוריה:סדרות משטרה ופשע
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-1990
קטגוריה:NTV: תוכניות וסדרות
קטגוריה:VGTRK: תוכניות וסדרות
קטגוריה:ערוץ THT: תוכניות וסדרות
קטגוריה:תוכניות טלוויזיה שמתרחשות בסנקט פטרבורג
קטגוריה:ערוץ 5 הרוסי: תוכניות וסדרות
עונת 2006/2007 בליגה האדריאטית

**עונת 2006/2007 ב[[הליגה האדריאטית|ליגה האדריאטית]]** הייתה העונה השישית של תחרות זו לקבוצות כדורסל. בתחרות השתתפו קבוצות מהמדינות הבאות: סלובניה - 4 קבוצות, קרואטיה - 3 קבוצות, בוסניה והרצגובינה - 2 קבוצות, סרביה - 4, מונטנגרו - קבוצה בודדת. בסך הכל השתתפו 14 קבוצות.

המשחק הראשון בעונה התקיים ב-30 בספטמבר 2006 והאחרון התקיים ב-18 באפריל 2007. 

התחרות כללה את העונה הסדירה (26 סיבובים) ולאחר מכן ארבע המובילות התחרו ביניהם בשיטת גביע.   

העונה הסתיימה בניצחון של פרטיזן בלגרד מסרביה, לראשונה בתולדותיו של המועדון.

## טבלת הליגה

## [[פלייאוף]]

קטגוריה:תחרויות כדורסל ב-2006
קטגוריה:תחרויות כדורסל ב-2007
קטגוריה:עונות בליגה האדריאטית
נבלי אלברט

**נבלי אלברט** (שם מדעי: *Menura alberti*) הוא מין של ציפור שיר אוסטרלית ממשפחת הנבליים וקרוב משפחתו של הנבלי ההדור. 
## מאפיינים
נבלי זה קטן ונדיר יותר מקרובו. אורך הזכרים 75-90 ס"מ, מוטת כנפיהם 76-79 ס"מ ומשקלם עד 930 גרם. הם בעלי נוצות חומות-אדמוניות, בטן צהובה, ראש אפור-כחול וסנטר כתום. הזנב אפור כהה ומכיל פחות ציצות ארוכות המשתלשלות למעלה. כמו הנבלי ההדור הזכרים גדולים ומקושטים בהרבה מהנקבות וגם אינם עוזרים לנקבות כלל בקינון ובגידול הצאצאים. 

לנבלי יש יכולת קולית לחקות מינים אחרים, בדומה לקרובו.

הנבלי חי ביערות שבין ויקטוריה לדרום-מזרח קווינסלנד. הנבלי מצוי רוב זמנו על הקרקע ומחפש באדמה תולעים וחרקים.

הנבלי אינו בסכנה עדיין אך נמצא בירידה בגלל כריתת היערות לגידול אקליפטוסים או אורנים, צמחייה פולשת המשתלטת על האזור, קרבה לערים רועשות והבאת מיני טורפים לאוסטרליה כמו שועלים, חתולים וכלבים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:נבליים
קטגוריה:עופות יערות הגשם של אוקיאניה
רעידת האדמה במקסיקו (1787)

**רעידת האדמה במלכות המשנה של ספרד החדשה** בעוצמה מוערכת של 8.6 בסולם מגניטודה לפי מומנט, המוכרת גם בשם **רעידת האדמה של סאן סיקסטו**, התרחשה במלכות המשנה של ספרד החדשה (כיום מקסיקו) ב-28 במרץ בשעה 11:30 לפי הזמן המקומי (17:30 UTC) 1787. בעקבות הרעידה נגרם צונאמי שהכה בחופי המדינות המודרניות גררו ואואחאקה, שבדרום-מערב מקסיקו. זו הרעידה החזקה ביותר בעוצמת של מקסיקו.

## ראו גם
* רעידת האדמה במקסיקו (2017)

1787
קטגוריה:1787
דוקטרינת ניקסון

[שמאל|ממוזער|250px|[ריצ'רד ניקסון]]
**דוקטרינת ניקסון** (באנגלית: **Nixon Doctrine**; ידועה גם כ**דוקטרינת גואם**) הוצגה במסיבת עיתונאים בגואם ב-25 ביולי 1969 על ידי נשיא ארצות הברית ריצ'רד ניקסון, ולאחר מכן פורסמה בנאומו על וייטנאם ב-3 בנובמבר 1969. על פי גרג ברז'ינסקי, פרופסור חבר באוניברסיטת ג'ורג' וושינגטון, ניקסון הצהיר כי "ארצות הברית תסייע בהגנה ובהתפתחויות של בעלות בריתה וחברותיה", אך לא "תתחייב להגן על כל אומות העולם החופשיות". דוקטרינה זו פירושה שכל אומה בעלת ברית אחראית לביטחונה הכללי, אך ארצות הברית תפעל כמטרייה גרעינית כנדרש. הדוקטרינה דנה ברדיפת שלום באמצעות שותפות עם בעלות הברית של ארצות הברית. דוקטרינת ניקסון רמזה על כוונותיו של ניקסון להשים את תשומת הלב על אסיה, ובמיוחד בשאיפה ל"וייטנאמיזציה במלחמת וייטנאם".

## קישורים חיצוניים
* 
* 

## הערות שוליים

קטגוריה:נשיאות ריצ'רד ניקסון
קטגוריה:מלחמת וייטנאם
קטגוריה:1969 בארצות הברית
קטגוריה:ארצות הברית: יחסי חוץ
ניקסון
קטגוריה:1969 בפוליטיקה
לזאת שניצחה

**לזאת שניצחה** הוא אלבומה השלישי של הזמרת עדן בן זקן. האלבום יצא לחנויות ב-7 בספטמבר 2017 בחברת התקליטים ארומה מיוזיק. מהאלבום יצאו ארבעה סינגלים: "לזאת שניצחה", "רציתי", "כולם באילת" ו-"צועקת". ארבעת הסינגלים זכו להצלחה רבה ברחבי ישראל, ואף הצליחו להיכנס למצעד של גלגלצ, ולהיות מושמעים ברדיו פעמים רבות.

ב-26 בנובמבר 2017, הוענק לאלבום תואר "פלטינה" על מכירות של 30,000 עותקים בסך הכל.

## סינגלים וקליפים
לפני שיצא האלבום לאור, יצאו ממנו שלושה סינגלים. לכל סינגל יצא וידאו קליפ מלא, וב-6 בספטמבר 2017, העלתה בן זקן את כל שירי האלבום לערוץ היוטיוב שלה.
* "לזאת שניצחה" - יצא לאור ב-12 בפברואר 2017, כסינגל הראשון והפותח מן האלבום. בן זקן הודיעה כי הוא יפתח את האלבום החדש שעתיד לצאת בהמשך השנה. הווידאו קליפ הנלווה שיצא לסינגל זכה להצלחה רבה, ונכון למרץ 2019, מונה הצפיות שלו עומד על למעלה כ-24.3 מיליון צפיות, מה שהופך אותו לווידאו קליפ השלישי הנצפה ביותר של בן זקן. בווידאו קליפ ניתן לראות את בן זקן קמה לצלצול הטלפון, נוסעת מהבית ולבסוף חוזרת ומגלה שהחבר שלה בגד בה עם מישהי אחרת. השיר הגיע למקום ה-16 במצעד השנתי של גלגלצ לשנת תשע"ז.
* "רציתי" - יצא לאחר שהוציאה את "לזאת שניצחה", הודיעה בן זקן כי הסינגל השני מהאלבום יקרא בשם "רציתי". לאחר מכן, ב-13 ביוני 2017, יצא הסינגל לאור. באותו תאריך יצא לאור גם הווידאו קליפ אשר צולם בבר עם קאובויים, בסגנון של המערב הפרוע. הווידאו קליפ צבר למעלה כ-20.6 מיליון צפיות נכון למרץ 2019 והפך לאחד מהנצפים ביותר של בן זקן. יומיים לפני שהוציאה את הווידאו קליפ התבשרה בן זקן כי היא הערוץ הנשי הנצפה ביותר בישראל. השיר הגיע למקום ה-9 במצעד השנתי של גלגלצ לשנת תשע"ז, במצעד של כאן גימל הגיע השיר למקום ה-2.
* "כולם באילת" - יצא כשהוציאה בן זקן את שני הסינגלים "לזאת שניצחה", ו-"רציתי", הודיעה כי הסינגל השלישי מן האלבום עתיד לצאת. לאחר מכן פרסמה בן זקן בפייסבוק את הווידאו קליפ, ואז הוא הועלה לערוץ היוטיוב שלה. רבים השוו את הווידאו קליפ של השיר לווידאו קליפ של שרית חדד, עם שירה "לא תודה". שניהם צולמו בבית מלון, ובשניהם ניתן לראות אנשים אשר מכניסים פתקים ודברים מתחת לדלתות המלון.
* "צועקת" - יצא ב-12 בספטמבר 2017, הוציאה עדן בן זקן את הסינגל הרביעי והאחרון "צועקת", מתוך האלבום. השיר הגיע אל המקום ה-3 במצעד של רדיו אמצע הדרך, וה-10 במצעד השבועי של גלגלצ. במצעד סוף השנה של גלגלצ, הגיע השיר אל המקום ה-25. האודיו של השיר ביוטיוב זכה להצלחה נאה, כאשר צבר למעלה מ-2.4 מיליון צפיות.

## רשימת רצועות

## קישורים חיצוניים

* 
* 

## הערות שוליים

קטגוריה:אלבומי עדן בן זקן
קטגוריה:אלבומים בעברית
קטגוריה:אלבומים שהופקו על ידי ינון יהל
קטגוריה:אלבומים שהופקו על ידי מתן דרור
קטגוריה:אלבומי פלטינה בישראל
קטגוריה:אלבומי חברת ארומה מיוזיק
נעמי סקוט

**נעמי גרייס סקוט** (באנגלית: **Naomi Grace Scott**; נולדה ב-6 במאי 1993) היא שחקנית וזמרת אנגלייה. התפרסמה תחילה בשל תפקידה בתור מאדי שאנון בסדרה "טרה נובה" ובסרט המוזיקלי של ערוץ דיסני "לימונד מאות'" ולאחר מכן בשל תפקידה בתור קימברלי הארט בסרט "פאוור ריינג'רס" בתור הנסיכה יסמין בסרט הלייב-אקשן "אלאדין" ובתור אלנה האולין בסרט "המלאכיות של צ'רלי".

## ביוגרפיה
סקוט נולדה בהאונסלו, במערב לונדון, אנגליה לאב בריטי מרקע נוצרי, ולאם ילידת-אוגנדה ממוצא הודי. שני הוריה משמשים ככמרים בכנסייה בוודפורד שברדברידג', לונדון, והיא עצמה החלה את קריירת השירה שלה בלהקת הנוער של הכנסייה. סקוט אף לקחה חלק בפעילויות מסיונריות. כמו כן, היא הופיעה בקביעות בהצגות ובמופעים המוזיקליים שהועלו בבית ספרה.

## קריירה
תפקיד המשחק המשמעותי הראשון של סקוט היה בסדרת הטלוויזיה של ערוץ דיסני הבריטי Life Bites. ב-2011 גילמה את מוהיני בנג'רי בסרט "לימונד מאות'" של ערוץ דיסני האמריקאי, ובאותה שנה היא לוהקה לסדרת המדע הבדיוני "טרה נובה" בתפקיד מאדי שאנון. באוגוסט 2014 הוציאה מיני-אלבום בכורה בשם Invisible Division.

הופיע בקליפ "ARCANE" של ברידג'יט מנדלר ששיחקה בגוד לאק צ'ארלי.

בשנת 2015 השתתפה בסרט "33 כנגד כל הסיכויים" בתפקיד אסקרלטה, והצטלמה לסצנות בסרט "להציל את מארק וואטני" שלא הגיעו אל הגרסה הסופית. באותה שנה היא לוהקה לתפקיד ראשי בסרט "פאוור ריינג'רס" בתפקיד קימברלי, הריינג'רית הוורודה. הסרט, המהווה עיבוד קולנועי לסדרת הטלוויזיה "פאוור ריינג'רס", יצא לבסוף לאקרנים ב-2017, וזיכה את סקוט במועמדות לפרסי בחירת הנוער בקטגוריית השחקנית בסרט מדע בדיוני. באותה שנה לוהקה סקוט לתפקיד הנסיכה יסמין בסרט "אלאדין" (2019), גרסה מחודשת ומציאותית לסרט ההנפשה של דיסני משנת 1992.

בשנת 2019, סקוט כיכבה כאחת משלוש השחקניות הראשיות, לצד קריסטן סטיוארט ואלה בלינסקה, בקומדיית האקשן "המלאכיות של צ'רלי", הסרט השלישי בזיכיון בעל אותו השם. הסרט זכה לביקורות מעורבות מצד המבקרים.

בשנת 2022, סקוט גילמה את אוליביה ליטון, עוזרת פרלמנטרית, בסדרה של נטפליקס אנטומיה של שערורייה.

באוגוסט 2020 נודע כי סקוט עתידה לככב בסרט מדע בדיוני של חברת אמבלין אנטרטיינמנט בשם "Distant". הסרט עתיד לצאת במהלך 2024.

באוקטובר 2024 יצא סרט האימה "סמייל 2" בו שיחקה את הדמות הראשית וקיבלה ביקורות מאוד טובות וחיוביות על המשחק שלה בסרט.

## חיים אישיים
ביוני 2014 היא נישאה לשחקן הכדורגל האנגלי ג'ורדן ספנס, לאחר ארבע שנים של זוגיות.

## פילמוגרפיה
### קולנוע

### טלוויזיה

## דיסקוגרפיה
### מיני-אלבומים
* 2014: *Invisible Division*
* 2016: *Promises*
* 2018: *So Low / Undercover*

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:זמרות בריטיות
קטגוריה:אנגלים ממוצא הודי
קטגוריה:אנגלים ממוצא אוגנדי
קטגוריה:ערוץ דיסני: שחקנים ומנחים
קטגוריה:זוכי פרס בחירת הנוער
קטגוריה:אנגליות שנולדו ב-1993
קטגוריה:אנגלים שנולדו ב-1993
מנדאן

**מנדאן** (באנגלית: **Mandan**) היא עיר שנמצאת בגבולו המזרחי של מחוז מורטון, והעיר השמינית בגודלה בדקוטה הצפונית. העיר נוסדה בשנת 1879 בצידו המערבי של נהר מיזורי. מפקד אוכלוסין בשנת 2016 העריך את מספר האוכלוסייה ב-21,769 בני אדם. העיר ממוקמת מול העיר ביסמרק שמעברו השני של נהר מיזורי, ושתיהן יחד מהוות את מטרופולין ביסמרק-מנדאן. העיר נקראה על שם שבט מנדאן שחי בעבר באזור.

## דמוגרפיה
על פי מפקד האוכלוסין משנת 2010, בעיר התגוררו 18,331 אנשים, 7,632 משקי בית ו-4,921 משפחות המתגוררות יחד. צפיפות האוכלוסייה הייתה 641.7 לקמ"ר. בעיר היו 7,950 יחידות דיור בצפיפות ממוצעת של 278.3 לקמ"ר. ההרכב הגזעי של העיר היה 91.7% לבנים, 0.6% אפריקאים אמריקנים, 4.9% ילידים אמריקנים, 0.2% אסייתיים, 0.1% פסיפיק איילנדרים, 0.5% מגזעים אחרים, ו-2.0% משני גזעים או יותר. היספנים או לטינים מכל גזע מהווים 1.8% מהאוכלוסייה.

בעיר היו 7,632 משקי בית שב-31.6% מתוכם עם ילדים מתחת לגיל 18 המתגוררים אצלם, 48.4% היו זוגות נשואים החיים יחד, 11.5% היו בעלי משק בית ללא נוכחות של בן זוג, 4.6% היו בעלי משק בית ללא נוכחות של בת זוג, 35.5% לא היו משפחות. 28.9% מכלל משקי הבית היו בני אדם שחיים לבדם ו-10.5% היו אנשים שגרים לבדם בגילאי 65 ומעלה. גודל משק הבית הממוצע היה 2.35 וגודל המשפחה הממוצע היה 2.89.

הגיל החציוני בעיר היה 37.2 שנים. 23.9% מהתושבים היו מתחת לגיל 18; 8.2% היו בין הגילאים 18–24. 27.3% היו בין 25 ל-44; 27.2% היו בין 45 ל-64; ו-13.2% היו בני 65 ומעלה. ההרכב המגדרי של העיר היה 49.2% ו-50.8% נשים.

## אקלים
בעיר אקלים יבשתי. האקלים מאופיין בהפרשי טמפרטורות משמעותיים בין העונות, עם קיץ חם ולח וחורפים קרים ומושלגים.

## קישורים חיצוניים

* 
* 

קטגוריה:דקוטה הצפונית: ערים
קטגוריה:יישובים שהוקמו ב-1881
פתיחת מיזס

**פתיחת מיזס** היא פתיחת שחמט המתחילה במסע:
# ד3
הפתיחה נקראת על שמו של הרב-אמן הבריטי-גרמני ז'אק מיזס. היא נחשבת לפתיחה נדירה, ולכן מוגדרת A00 באנציקלופדיית פתיחות השחמט (ECO).

## תיאור כללי
המסע 1.ד3 פותח אלכסון לרץ במשבצת ג1 ותופס מעט את המרכז, אך בגלל שהוא לא אוחז טוב במרכז כמו המסע 1.ד4, הוא לא מסע פתיחה פופולרי. מתוך עשרים המהלכים הראשונים החוקיים, המהלך הזה נמצא במקום העשירי בנפיצותו. לשחור יש מספר רב של תגובות אפשריות, כגון: 1...ה5, 1...ד5, 1...ג5, 1...פו6 ו-1...ז6.

השימוש המפורסם ביותר בפתיחה זו היה במשחק השלישי בין כחול עמוק לגארי קספרוב בשנת 1997. קספרוב האמין שהמחשב לא ידע לשחק נכון פתיחה זו אם יסתמך על יכולותיו שלו ולא על ספר הפתיחות שלו. המשחק הסתיים בתיקו. דויד לוי השתמש בפתיחה זו גם כן במשחקו נגד התוכנה קריי בליץ, שבו לבן ניצח.

## משחק דוגמה
גארי קספרוב–כחול עמוק, משחק 3, מאי 1997  1.ד3 ה5 2.פו3 פג6 3.ג4 פו6 4.א3 ד6 5.פג3 רה7 6.ז3 0-0 7.רז2 רה6 8.O-O מהד7 9.פז5 רו5 10.ה4 רז4 11.ו3 רח5 12.פח3 פד4 13.פו2 ח6 14.רה3 ג5 15.ב4 ב6 16.רב1 מח8 17.רב2 א6 18.ב:ג5 ב:ג5 19.רח3 מהג7 20.רז4 רז6 21.ו4 ה:ו4 22.ז:ו4 מהא5 23.רד2 מה:א3 24.רא2 מהב3 25.ו5 מה:ד1 26.ר:ד1 רח7 27.פח3 צוב8 28.פו4 רד8 29.פוד5 פג6 (ראה תמונה) 30.רו4 פה5 31.רא4 פ:ד5 32.פ:ד5 א5 33.רב5 צא7 34.מז2 ז5 35.ר:ה5+ ד:ה5 36.ו6 רז6 37.ח4 ז:ח4 38.מח3 מז8 39.מ:ח4 מח7 40.מז4 רג7 41.פ:ג7 צ:ג7 42.צ:א5 צד8 43.צו3 צח8 44.מח4 מז8 45.צא3 צח8 46.צא6 מח7 47.צא3 צח8 48.רא6 ½–½

## וריאציות מוכרות
לפתיחה זו מספר וריאציות מוכרות:
* 1.ד3 ג5 2.פג3 פג6 3.ז3 - **וריאצית ונזולנה**
* 1.ד3 ה-5 - **וריאצית העכברוש ההפוך**

## הערות שוליים

מיזס